text: Kage skal forebygge tidlig rygestart
  01 juni 2011 kl. 14.27
  En muffin med anti-rygesymbolet i glassur var et af forslagene til, hvordan unge skal overtales til at undlade at prøve at ryge.
  Færre unge i 7. klasse har prøvet at ryge i Vejle Kommune end i resten af landet. Alligevel konkurrerer skoleelever om at forebygge rygestart.
  Dommere fra Kræftens Bekæmpelse, kommunens sundhedsafdeling, sundhedsudvalget og skolen bedømte projekter, som elever i 7. årgang på Mølholm Skole i Vejle har arbejdet med hele ugen. 
  Sundhedskonsulent - og rygestopkoordinator Tina Kreutzer vil også bruge deres input i sit fremtidige arbejde med at undgå at de unge fristes til at prøve tobakkens svøbe.
  - For hvem ved det bedre, end de unge selv, hvad der virker, når man skal "fange deres opmærksomhed"? som hun siger.
  Mølholm Skole er med i et tre-årige projekt, X-IT, som skal forebygge rygestart. 
  I en helt frisk undersøgelse fra Syddansk Universitet og Kræftens Bekæmpelse ligger Vejle Kommune langt under landsgennemsnittet, når det gælder tidlige rygestart. 20 pct. - en femtedel - af de unge i 7. klasse har prøvet at ryge. I hele landet gælder det for 27 pct. - mere end hver fjerde.
  